Source: https://podpora.financnasprava.sk/395584-Povinnos%C5%A5-registr%C3%A1cie
Timestamp: 2019-06-16 11:31:18+00:00
Document Index: 1134232

Matched Legal Cases: ['§ 49', '§49', '§ 49', '§ 49', '§49', '§ 49', '§ 6', '§ 67', '§ 6', '§ 6', '§ 49', '§ 67', '§ 49']

Úvod > Daň z príjmov > Daň z príjmov fyzickej osoby > Registračná a oznamovacia povinnosť tuzemskej fyzickej osoby > Registrácia > Povinnosť registrácie
- na území SR získa povolenie na podnikanie alebo oprávnenie na podnikanie, a to do konca kalendárneho mesiaca po uplynutí mesiaca, v ktorom získala povolenie alebo oprávnenie na podnikanie. Na účely zákona o dani z príjmov sa dňom získania povolenia alebo oprávnenia na podnikanie považuje deň, keď je fyzická osoba alebo právnická osoba podľa osobitných predpisov oprávnená začať podnikať na území Slovenskej republiky (§ 49a ods. 1 zákona o dani z príjmov).
- nie je registrovaná podľa predchádzajúceho odseku (§49a ods. 1 zákona o dani z príjmov), a na území SR začala vykonávať inú samostatnú zárobkovú činnosť alebo na území SR prenajala nehnuteľnosť (aj jej časť) okrem pozemku, a to v lehote do konca kalendárneho mesiaca po uplynutí mesiaca, v ktorom na území SR začala vykonávať inú samostatnú zárobkovú činnosť, alebo v ktorom na území SR prenajala nehnuteľnosť (§ 49a ods. 2 zákona o dani z príjmov).
- nie je registrovaná podľa vyššie uvedených odsekov (§ 49a ods. 1 a 2 zákona o dani z príjmov) je povinná v lehote do konca kalendárneho mesiaca nasledujúceho po uplynutí mesiaca, v ktorom vznikla povinnosť zrážať daň alebo preddavky na daň, alebo daň vyberať, požiadať správcu dane o registráciu ako platiteľ dane. Ak táto osoba je už registrovaná podľa vyššie uvedených odsekov, je povinná na účel vykonania zmien v registrácii oznámiť miestne príslušnému správcovi dane skutočnosť, že sa stala platiteľom dane (§49a ods. 3 zákona o dani z príjmov).
Otázka č. 1 – Lehota pre registráciu pri vzniku živnostenského oprávnenia
Daňovník bol oprávnený začať podnikať na základe živnostenského oprávnenia od 1.3.2018. Do akého dátumu je daňovník povinný sa registrovať u správcu dane pre daň z príjmov?
Daňovník je povinný sa registrovať pre daň z príjmov do 30.4.2018.
Otázka č. 2 – Lehota pre registráciu pri začatí prenajímania nehnuteľnosti
Daňovník, ktorý v roku 2018 poberá len príjmy zo zamestnania, začal od 15.4.2018 prenajímať nehnuteľnosť na základe uzatvorenej nájomnej zmluvy podľa Občianskeho zákonníka. Do akého dátumu bol daňovník povinný sa registrovať u správcu dane pre daň z príjmov?
Daňovník je povinný sa registrovať pre daň z príjmov do 31.5.2018.
Otázka č. 3 – Lehota pre registráciu pri začatí vykonávania inej samostatnej zárobkovej činnosti
Daňovník začal v júni 2016 písať knižku popri zamestnaní. Túto knižku dokončil v apríli 2018 a s vydavateľom v júni 2018 uzavrel autorskú zmluvu, na základe ktorej dostal v júli 2018 vyplatený honorár. Dokedy je daňovník povinný sa registrovať u správcu dane pre daň z príjmov fyzických osôb?
Keďže podľa § 49a ods. 2 zákona o dani z príjmov je povinný daňovník sa zaregistrovať už pri začatí samostatnej zárobkovej činnosti, čo je aj písanie knižky, ktoré spadajú pod ustanovenia autorského zákona a príjmy plynúce z vytvoreného diela sú príjmami podľa § 6 ods. 2 písm. a) zákona o dani z príjmov, daňovník sa mal registrovať do konca júla 2016. Daňovník v tomto čase nevedel, či bude o túto knižku záujem, a či uzatvorí autorskú zmluvu z vydavateľstvom a či teda vôbec začal vykonávať samostatnú zárobkovú činnosť, alebo píše knižku len tzv. do „šuflíka“. Z tohto dôvodu je veľmi problematické stanoviť moment povinnosti registrácie a zvlášť v prípadoch začatia vykonávania takejto činnosti. V takomto prípade sa javí prvým dokázaným momentom pre vznik povinnosti registrácie uzavretie zmluvy s vydavateľom o predaji dokončenej knihy, z ktorej je už jasné, že napísanie prvotiny vedie aj k činnosti, z ktorej daňovník dosiahne zisk a teda začal skutočne vykonávať samostatnú zárobkovú činnosť. Daňovník je teda povinný registrovať sa do konca júla 2018.
Otázka č. 4 – Registrácia cez jednotné kontaktné centrum (JKM)
Daňovník bol oprávnený začať vykonávať podnikateľskú činnosť na základe živnostenského oprávnenia od 1.5.2018. Svoju registračnú povinnosť si splnil prostredníctvom jednotného kontaktného miesta. Je povinný žiadať o registráciu aj u správcu dane?
Nie. Ak fyzická osoba získava oprávnenie na podnikanie podľa zákona o živnostenskom podnikaní ( živnostenské oprávnenie) na jednotnom kontaktnom mieste, svoje registračné a oznamovacie povinnosti si plní na tomto mieste. Ak podnikateľ získa živnostenské oprávnenie, správcovi dane prostredníctvom jednotného kontaktného miesta (JKM) je elektronicky doručené podanie. Takéto podanie obsahuje údaje, ktoré je FO povinná oznámiť pri plnení registračnej povinnosti podľa § 67 ods. 2 písm. a) alebo písmeno b) daňového poriadku. Na základe tohto podania vykoná správca dane potrebné úkony, zaregistruje daňový subjekt a vydá osvedčenie o registrácii. Z uvedeného dôvodu takýto daňovník už nie je povinný osobitne žiadať o registráciu správcu dane .
Otázka č. 5 – Registrácia osobného asistenta
Daňovník, ktorý je zamestnaný začal v apríli 2018 vykonávať činnosť osobného asistenta, pričom príjmy osobných asistentov dosiahnuté za osobnú asistenciu vykonávanú pre fyzické osoby s ťažkým zdravotným postihnutím patria medzi príjmy z inej samostatnej zárobkovej činnosti podľa § 6 ods. 2 zákona o dani z príjmov ( príjmy podľa § 6 ods. 2b) zákona o dani z príjmov - príjmy z činností, ktoré nie sú živnosťou ani podnikaním). Má tento daňovník z dôvodu začatia vykonávania činnosti osobného asistenta povinnosť požiadať správcu dane o registráciu?
Osobný asistent má povinnosť požiadať o registráciu do konca kalendárneho mesiaca po skončení mesiaca v ktorom začal vykonávať činnosť osobného asistenta. To znamená, že daňovník je povinný požiadať o registráciu do konca mája 2018.
Otázka č. 6 – Zrušenie registrácie - zrušenie živnostenského oprávnenia
Daňovník k 31.5.2018 zrušil živnostenské oprávnenie. Je daňovník povinný požiadať správcu dane o zrušenie registrácie podaním žiadosti o zrušenie registrácie, resp. bude registrácia zrušená správcom dane automaticky na základe oznámenia o zrušení živnostenského oprávnenia z jednotného kontaktného miesta?
Nakoľko správca dane nemá informácie o tom, či táto osoba registrovaná na základe živnostenského oprávnenia má aj ďalšie podnikateľské aktivity (napr. podniká podľa osobitných predpisov, resp. prenajíma nehnuteľnosť), potom ak správca dane prijme oznámenie z jednotného kontaktného miesta o tom, že fyzická osoba zrušila živnostenské oprávnenie, nie je to postačujúce na posúdenie skutočností, či došlo k zániku daňovej povinnosti tejto fyzickej osoby. Z uvedeného vyplýva, že len daňovník môže vyhodnotiť skutočnosť, či došlo k zániku jeho daňovej povinnosti, t.j. ak nie je platiteľom dane a došlo ku skončeniu všetkých jeho podnikateľských aktivít, ku skončeniu vykonávania inej samostatnej zárobkovej činnosti a ku skončeniu prenajímania nehnuteľnosti. Podľa § 49a ods. 6 zákona o dani z príjmov ak nastali skutočnosti, ktoré majú za následok zrušenie registrácie, potom je daňovník povinný požiadať správcu dane o zrušenie registrácie podľa osobitného predpisu , ktorým je § 67 ods. 9 daňového poriadku. To znamená, že ak došlo ku skončeniu všetkých podnikateľských aktivít daňovníka, daňovník je povinný podať žiadosť o zrušeniu registrácie.
Otázka č. 7 – Zrušenie registrácie - pozastavenie živnostenského oprávnenia
Daňovník, fyzická osoba vykonávajúca podnikateľskú činnosť na základe živnostenského oprávniai v roku 2018 pozastavil živnostenské oprávnenie, pričom do lehoty nap odanie daňového priznania za rok 2018 podnikanie neobnoví. Okrem príjmov z odnikania dosahuje iba príjmy zo závislejč innosti. Vzniká tejto fyzickej osobe povinnsoť požiadať správcud ane o zrušenie registrácie pdoľa § 49a ods. 6 zákona o dani z príjmov? Považuje sa pozastavenie živnostenského podnikania za skutočnosť, ktoár má za následok zrušenie registrácie?
Pozastavenie živnostenského oprávnenie nemá za následok zrušenie registrácie FO. Skutočnosťou, ktorá zakladá povinnosť požiadať o zrušenie registrácie na dani z príjmov fyzickej osoby je len zánik živnostenského oprávnenia. Daňovník, ktorý pozastaví živnostenské oprávnenie a okrem vykonávania podnikateľskej činnosti na základe živnostenského oprávnenia nevykonáva žiadnu inú podnikateľskú činnosť a ani inú samostatnú zárobkovú činnosť a neprenajíma nehnuteľnosť, nemusí z titulu pozastavenia živnostenského oprávnenia žiadať správcu dane o zrušenie registrácie.